SET ปิดบวก 6 จุด รับ “เฟด” ส่งซิกขึ้นดบ.ต่ำคาด ลุ้นพรุ่งนี้วิ่งต่อ!
SET ปิดบวก 6 จุด ขานรับสัญญาณ “เฟด” ขึ้นดอกเบี้ยไม่แรง แนวโน้มวันพรุ่งนี้คาดแกว่งขึ้นต่อ ให้แนวรับ 1,680 จุด และแนวต้าน 1,700 จุด
3 มี.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวเพิ่มขึ้นตาม Sentiment การลงทุนของตลาดโลก ตอบรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ต่อสภาคองเกรส ซึ่งตลาดคาดว่าเฟดจะปรับขึ้นดอกเบี้ยไม่แรง
อย่างไรก็ตาม เมื่อดัชนีขึ้นมาทดสอบแนวต้านที่ระดับ 1,700 จุด ยังคงมีแรงขายออกมา สะท้อนให้เห็นว่ายังคงกังวลเกี่ยวกับสถานการณ์ความตึงเครียดระหว่างรัสเซียและยูเครนที่ยังคงมีอยู่อย่างต่อเนื่อง
สำหรับแนวโน้มวันพรุ่งนี้ (4 มี.ค.2565) คาดว่าจะดัชนีมีโอกาสแกว่งตัวขึ้นต่อ โดยนักลงทุนยังคงจับตาถ้อยแถลงของประธานธนาคารกลางสหรัฐที่จะแถลงต่อคณะกรรมาธิการการธนาคารประจำวุฒิสภาในคืนนี้
ทั้งนี้พร้อมให้แนวรับ 1,680 จุด และแนวต้าน 1,700 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 7,021.01 ล้านบาท ปิดที่ 150.50 บาท เพิ่มขึ้น 1.00 บาท
BANPU มูลค่าการซื้อขาย 6,182.53 ล้านบาท ปิดที่ 12.50 บาท เพิ่มขึ้น 0.40 บาท
PTT มูลค่าการซื้อขาย 5,687.28 ล้านบาท ปิดที่ 40.00 บาท เพิ่มขึ้น 0.25 บาท
KBANK มูลค่าการซื้อขาย 4,544.82 ล้านบาท ปิดที่ 162.00 บาท เพิ่มขึ้น 1.50 บาท
AOT มูลค่าการซื้อขาย 4,289.83 ล้านบาท ปิดที่ 64.75 บาท เพิ่มขึ้น 2.00 บาท